# Die Schedelsche Weltchronik (deutsch):020

| 019 <<<Vorheriges Blatt | Die Schedelsche Weltchronik Blatt XX | Nächstes Blatt>>> 021 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XIX verso:

Das ander alter
| Amazonia das lannd eins tails in asia vnd eins tails in europa bey albania gelegen ist von den weibern (die man amazones nennt) also gehaissen. die selben amazones sind der Gottier (die auß nydern Sircia außgiengen) weyber gewesen als ysidorus spricht. die nach betriglicher erto$^e$dtung irer mann ir waffen genomen vnd mit manlichen gemu$^e$et die veind angegriffen vnd also ein billiche rachsal des tods irrer mann begangen haben. dann sie erslagen mit dem swert alle manns person vnd behielten die weiber vnd tailten den raub der veind. vnd wurden miteinander zu rat darnach on gemainschafft der mann zeleben. vnd als ir mann alveg zwen ko$^e$nig hetten gehabt. also erwelten sie auß ine zwu frawen. nemlich marsepiam vnd Lampetaz u$^e$ber sie zeregirn. der eine pflage mit heer wider die feinde zefechten. vnd die ander des gemainen nutzs die weyl anheims zewarten. vnd sie wurden in kurtzer zeit so starck streyterin das sie einen grossen tail asie schier hundert iar irer herschung vnderworffen hetten. vnd sie liessen kain mansperson vnder ine wonen. Aber zu geperung der kinder erwelten sie ine mann auß den nechesten vo$^e$lkern mit den selben vermischten sie sich zu etlichen zeiten. vnd wen sie empfingen so zwungen sie die mann von ine zeweichen. vnd so sie dann knaben geporn hetten die teten sie ab. oder schickten sie zu rechter zeit iren vattern. aber sie pflagen in die maydlein zebehalten vnd auff schiessen vnd iagen zeunderweisen. vnd den selben maydlein in dem sibenden iar ire rechte pru$^o$st außzeprennen. das sie on u$^e$bung des geschosses kein verhinderung hetten. der selben weyber grausamkeit hat erstlich hercules vnd darnach Achilles gezamet. Doch mer durch frewntschafft dann durch krefft. als in den geschichten der kriechen vnd diser weyber begriffen ist. Aber ysidorus spricht das sie durch den grossen alexander gantz außgetilgt seyen. doch alexanders | histori sagt das nit. sunder man sagt. als alexander an sie begert ime zinsper zesein hab ir konigin ime also hinwider geschriben. O ko$^e$nig von deiner klu$^o$gheit ist sich zuuerwundern das du dich vndersteest mit weibern zedringen. dann ob vns das glu$^e$ck also gu$^e$nstig ist das du erniderligst so bist du billich geschend als ein u$^e$berwundner von weybern. wern aber die go$^e$tter wider vns also erzu$^e$rnet das wir dich nit u$^e$berwinden mo$^e$chten so dinet es dir dannoch zu kleinen eren das du weibern obgesicht hettest etc. Ab diser antwurt verwundert sich der hohgeporn ko$^e$nig vnd sprach das zimlich wer nit durch swert noch grimmen. sunder mer durch lieb die weiber zeu$^e$berwinden. daru$^e$mb verlihe er ine freyheit vnd machet sie seinem gepiete gehorsaz nit mit vergeweltigung sunder mer mit frewntschafft. |

## XX recto:

Blat XX
der werlt
Der adel ist bey disen zeiten aufkomen vnd auß vil vrsachen eingestift. Zu erst auß not. dann do sich die menschen mereten vnd zu dem u$^e$bel genaigt waren do was not die frummen vor den bo$^e$sen zebeschirmen. daru$^e$mb ward ein frummer man. der gerechter vnd weyser was dann ander erkorder. der der gemeinde vor wer: die tugenthaften fu$^e$rdert. die mitteln beschirmet vnd die bo$^e$sen straffet. darumb der ist ein edler der da ist vor andern in tugenden mercklicher. dauon so$^e$llen sich (als hieronimus spricht) die edeln zwingen von der alten fru$^e$nkeit nit abzewencken. Zum andern auß vnwitzigkeit des gepo$^e$fels das ein gerechs gericht nit weste. dann sie warn also vertunckelter synn das sie nichts gross oder tapffers ermessen mochten anders denn was nach gemainen wone gehandelt ward. daru$^e$mb zu enthaltung des frids zwischen ine was not das sie fu$^e$rsten auß der gepurt der edeln hetten. Zum dritten auß sundrer stercke. dann so zu zeiten ettlich gemainde von veinden beswert wurden so ließen sie auß ru$^e$ffen. welch er sie von den feinden erlediget der solt adels recht f$^e$r sich vnd sein erben ewiglich behaben. vnd in diser weis sind vil geadelt worden. Zum vierden auß u$^e$berflu$^e$ssigkait der reichthu$^e$mer. dann zu zeiten wurden etliche menschen an narung also verarmet das sie sich vnd was sie hetten einem reichen mann ergaben vnd also die not irs mangels messigten. vnd als dann den selben reichen fu$^e$r edel vnd einen herren erkanten. Etlicher adel ist auch durch go$^e$tlichs einsprechen herkomen. vnd desselben adels ettlicher bliben. als in dauid. vnd ettlicher pald vergangen. als in Saul. Koboam etc. Vil adels ist auch durch vergeweltigung vnd wu$^e$trigkait eingefu$^e$rt. vnd des selben ettlicher gantz außgetilgt. vnd etlicher bestendig bliben. Aber nach sag der alten historien sind die stammen der edeln in der haydenschafft selten oder nie geewigt worden von irer hohfart vnd wu$^e$trigkait wegen. Ir sind auch vil bey den cristen auß der selben vrsach vertilgt. dann die schrifft sagt. Der herr hat die stu$^e$l der hohfertigen zerprochen vnd fu$^e$r sie die senftmu$^e$tigen darauf gesetzt. Item nyemant hat ye den adel gehasset. dann er ist durch sichselbs ein begerlichs gut. Aber vil heiligen haben den adel geflohen von grosser beswernuß vnd geferlichkait wegen die darinn verporgen sind. Das hat sich wol erscheint in dem heiligen propheten dauid den got selbs so demu$^e$tigen dienstlichen erwelet.
Niniuem oder nisibin der groß Stat dreyer tagrayse hat ninus der assyrier ko$^e$nig nach absterben seines vaters Belus gepawet vnd zu einer hawbtstatt seins reichs gesetzt vnd alles sein leben vngeru$^e$ig gefu$^e$rt. vnd auß newer begird der herschung den altten vnd der haiden sytten verwandelt. vnd seinen nahend geseßnen krieg gemacht vnd das vngeu$^e$bt volck zu der gegenwer pald u$^e$berwunden. vnd als er nw nach gezamung seiner nachpawern mit zufallenden krefften stercker ward. vnd fu$^e$ran auch ander volck u$^e$berzohe. vnd ye die nehst vberwindung ein werckzeu$^e$g det andern was. also bracht er alles volck des aufgangs leichtiglich vnder sich. kriget er mit Zoroaste dem ko$^e$nig Baractrianorum. als der selb erslagen ward do starb ninus auch vnd ließ Semiramidem sein weib vnd ninum noch also iungen. Zu diser stat wurd Jonas der prophet gesendt. vnd do er verstunde das auß seiner prophecei die su$^e$nder der selben stat gottes barmhertzigkait erlangen wu$^e$rden. auff das er dann nit gesehen wu$^e$rd als ein vnwarhafftiger so widersetzet er sich der selben statt ir straff zeuerku$^e$nden vnd vermainet er mo$^e$cht dem angesicht gottes empfliehen. daru$^e$mb ward er in das meer gesencket vnd von einem meer visch verschlicket.
Die allerlasterlichst su$^e$nd der abgo$^e$tterei. die ein anfang alles u$^e$bels ist hat zu disen zeiten iren vrhab genomen. allermaist von dreyen. vrsachen dye die menschen (als wir auß der alten schrifft sameln mu$^e$gen) zu erung der abgo$^e$tter genaigt haben. nemlich forcht. liebkosung oder schmaichlerey vnd vleis oder kunst der hantwercker bey iren pilden.